అలాస్కా
అమెరికా సంయుక్త రాష్ట్రాలలో వైశాల్యంలో అలాస్కా అతి పెద్ద రాష్ట్రం. అలాస్కా వైశాల్యం 586, 412 చదరపు మైళ్ళు (1, 518, 800 చదరపు కిలోమీటర్లు) . ఇది దాని తరువాతి అతి పెద్ద రాష్ట్రమైన టెక్సస్ కంటే రెండింతలు పెద్దది. అలాగే 18 స్వతంత్ర ప్రతిపత్తి కలిగిన దేశాలకంటే వైశాల్యంలో పెద్దది. జలభాగంతో చేర్చిన అలాస్కా భూభాగం తరువాతి మూడు అతి పెద్ద రాష్ట్రాలు అయిన టెక్సస్, కాలిఫోర్నియా మరియు మొంటానా ల మొత్తం భూభాగం కంటే అధికంగా ఉంటుంది. అలాగే యు.ఎస్ 22 అతి చిన్న రాష్ట్రాల మొత్త భూభాగం కంటే అధికంగా ఉంటుంది.
అలాస్కా
అలాస్కాలో ఉన్న ఏకైక రహదారి సొరంగ మార్గం ఆంటెన్ అండర్సన్ మెమోరియల్ టన్నెల్. జనావాసాలకు సుదూరంగా ఏకాంతంగా ప్రొన్స్ వియంస్ సౌండ్ వద్ద నివసిస్తున్న విట్టియర్ సమూహాలకు రహదారి సౌకరుఅం కల్పించడానికి ప్రస్తుతం చురుకుగా పనిచేస్తున్న సొరంగ రైలు మార్గం రహదారిగా మార్చబడింది. 2.5 మైళ్ల పొడవున్న 2007 వరకు ఉత్తర అమెరికాలో ఈ సొరంగ మార్గం అతి పెద్దదిగా భావించబడుతుంది. ఈ ప్రజలు ఆంక్రోచ్ కు ఆగ్నేయంగా ఉన్న హార్బర్ చేరుకోవాలంటే 50 మైళ్లు ప్రయాణించాలి.